**Nopţile de Vară**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nopţile de Vară

Mi-aduc aminte,- adesea ori

De vremea când eram copii,

Că multe lucruri îmi plăceau

Ce seri de seri mă fascinau,

Şi-acum îmi produc nostalgii.

Când se punea punct la joacă

Şi-apoi luam masa, în familie,

Mama sub grijă, gătea patul -

Şi ne plăcea, nu doream altul

Eram toţi plini ... de bucurie.

Îmi amntesc că iubeam mult

Când în lunile calde de vară,

Sub cerul liber, noi dormeam

Şi-n faţa casei ne-odihneam

Pe-un pat de rogojină-afară.

Întinşi la rând, priveam în sus

Cum stam culcaţi pe căpătâie,

Şi urmăream pe-albastrul cer

Lumini ce-apar, şi-ndată pier

Şi stelele-ncepeau să năruie.

Cum traiectoria cea luminoasă

Poate-n neant ea că se stinge,

Şi-n griji deloc nu ne-angajam

Că-ncrezători, fermi toţi eram

Cum că pământul, nu-l atinge.

Şi-astfel, spectacolul priveam

Până când ochii se-nchideau,

Odihna nopţii spre-a ne-aduce

Sub somnul cel dorit şi dulce -

Când peste noi stele scânteiau.

Flavius Laurian Duverna

28 noiembrie 2014